Kidane Yebio

Kidane Yebio (født 25. januar 1958 i Shinara i eritreisk landsdel av Etiopia) er eritreisk-katolsk biskop av Keren.

Liv og virke

Bakgrunn
Kidane Yebo gikk på St. Joseph's School i Keren fra 1969 til 1973, som ble drevet av De kristne skolebrødre. Så gikk han på gutteseminaret i Keren, i 1976 flyttet han til presteseminaret i Asmara. Her fullførte han skolegangen med universitetskompetanse. Fra 1980 til 1982 studerte han biologi og generelle vitenskaper ved Universitetet i  Asmara. I 1983 begynte han på det teologiske institutt i Asmara.

Prest
han ble ordinert til prest 30. juni 1985.

Hans enestående prestasjoner førte ham deretter til Roma, hvor han studerte bibelteologi ved Det pavelige universitet Sankt Thomas Aquinas (Angelicum) fra 1986 til 1988, og ble uteksaminert med lisensiatsgrad. Dette ble fulgt av videre studier av orientalsk kanonisk rett ved Det pavelige orientalske institutt i Roma. I 1990 fikk han sin lisensiatsgrad i kanonisk rett.

I sommerferier tjente Yebio som hjelpeprest på Long Island i USA mens han oversatte Missalet, Det nye testamente og liturgiske bønner til blin-språket. Han behersker flytende blin, tigrinya, amharisk, engelsk og italiensk. 

I 1991 kom Yebio tilbake til Eritrea og var sogneprest i en kirke i Haddish Addi. I 1992 ble han direktør for presteseminaret i Asmara og underviste samtidig i bibelvitenskap og kanonisk rett ved Asmaras teologiske institutt. Fra 1993 til 1995 var han generalvikar for de vestlige områder av eparkiet Keren, siden 1993 ledet han også menighetene i Shinara, Jengeren, Halhal og Afabet.

I 1996 ble han utnevnt til generalvikar for bispedømmet Keren.

Biskop av Keren
Den 4. januar 2003 utnevnte pave Benedikt XVI ham til biskop av Keren. Biskop Menghisteab Tesfamariam MCCJ av Asmara og medkonsekratorene biskop Thomas Osman OFMCap av Barentu og biskop emeritus Luca Milesi av Barantu bispeviet ham den 2. mars 2003.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Erkebiskop Hailé Mariam Cahsai (1895-1970) *1951 
 Erkebiskop Asrate Mariam Yemmeru (1904-1990) *1958
 Erkebiskop Paulos Tzadua (1921-2003) *1973
 Biskop Zekarias Yohannes (1925-2016) *1981
 Biskop Menghisteab Tesfamariam M.C.C.I. (1936- ) *1986 
 Biskop Kidane Yebio (1958- ) *2003

Referanser

Eritreiske katolske biskoper
Personer etter føde- eller oppvekststed i Eritrea
Linjen Rebiba